สวัสดีค่ะ พอดีหนูฝังยาคุมแบบ3ปีมา ตอนนี้ได้1ปีกว่าแล้ว แต่ประจำเดือนมาผิดปกติบ่อยมาก คือมาบ่อยและมานานค่ะ 1เดือนมา2ครั้ง เช่นเดือนก.ค.ปจด.มาวันที่10-14แล้วหาย แต่ก็กลับมาเป็นอีกวันที่22ก.ค.-2ส.ค. แล้วหายไปแต่ก็มีกระปิดกระปอยเปื้อนกกน.เหมือนตกขาวแต่สีน้ำตาลทุกวัน แล้ววันนี้วันที่7ส.ค.ก็มาอีก ก่อนหน้านี้ก็เป็นแบบนี้ แล้วไปหา ให้ยาคุมแผงมากินเพื่อปรับฮอร์โมน หนูอยากทราบว่าถ้าตอนนี้หนูไปกินยาคุมแผงเหมือนตอนที่ให้กินจะเป็นอะไรมั้ยคะ จะส่งผลให้ประสิทธิภาพของยาคุมที่ฝังลดลงมั้ยคะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย หรืออาจทำให้มีเลือดออกบ่อยๆ ออกติดต่อกันนาน หรืออาจทำให้ประจำเดือนขาดหายไปก็ได้ดังนั้นหากฝังยาคุมกำเนิดอยู่ และได้มีเลือดออกมาบ่อยๆ ออกนาน รวมถึงออกแบบกะปริดกะปรอยด้วย ก็น่าจะเป็นผลข้างเคียงของยาฝังคุมกำเนิดได้ ซึ่งการที่มีเลือดออกบ่อยๆ อาจทำให้เกิดภาวะโลหิตจางตามมาได้ ดังนั้น ก็ควรรักษา โดยการทานยาฮอร์โมนเอสโตรเจนเสริม หรือทานยาคุมกำเนิดชนิดที่เป็นฮอร์โมนรวมทานร่วมไปด้วยค่ะ ซึ่งหากได้ไปพบแพทย์แล้ว และแพทย์ได้จ่ายยาคุมกำเนิดมาให้ทาน ก็ให้ทานตามที่แพทย์แนะนำค่ะ โดยเมื่อทานต่อเนื่องไปซักระยะ เลือดก็มักจะหยุดไหล แล้วจึงค่อยหยุดทานยาค่ะ แล้วรอดูอาการต่อไป หากยังคงมีเลือดออกบ่อยๆ อีก ก็อาจต้องพิจารณาถอดยาฝังคุมกำเนิดออกค่ะสำหรับยาคุมกำเนิดชนิดแผงที่จะทานร่วมไปด้วยนั้น ไม่ได้ส่งผลต่อประสิทธิภาพของยาฝังค่ะ โดยยาฝังก็จะยังช่วยป้องกันการตั้งครรภ์ได้มากกว่า 99% ค่ะ